CELEX: 62010TN0475
Language: et
Date: 2010-10-04 00:00:00
Title: Kohtuasi T-475/10: 4. oktoobril 2010 esitatud hagi — Portugal versus komisjon

4.12.2010   
            
            
               ET
            
            
               Euroopa Liidu Teataja
            
            
               C 328/49
            
         4. oktoobril 2010 esitatud hagi — Portugal versus komisjon
   (Kohtuasi T-475/10)
   ()
   2010/C 328/77
   Kohtumenetluse keel: portugali
   
      Pooled
   
   
      Hageja: Portugali Vabariik (esindaja: L. Inez Fernandes, keda abistasid advokaadid C. Botelho Moniz ja P. Gouveia e Melo)
   
      Kostja: Euroopa Komisjon
   
      Hageja nõuded
   
   
               —
            
            
               tühistada komisjoni 20. juuli 2010. aasta otsus K(2010) 4891 lõplik, mis käsitleb Portugali kohaldatavat maksutaolist lõivu veinimüügi edendamiseks — riigiabi C 43/2004 (ex NN 38/2003);
            
         
               —
            
            
               teise võimalusena tühistada otsuse artikli 3 lõike 2 tingimused 7 ja 9;
            
         
               —
            
            
               mõista kohtukulud igal juhul välja komisjonilt.
            
         
      Väited ja peamised argumendid
   
   
               a)
            
            
               Õigusnormide rikkumine — rikutud on asutamislepingu artikli 107 lõiget 1, sest riigi ressurssideks on kvalifitseeritud see osa veinimüügi edendamiseks kohaldatavast lõivust tulenevatest sissetulekutest, mida vastavalt 15. mai 1997. aasta dekreetseadusele nr 119/97 kasutatakse veini edendamiseks ja reklaamimiseks antava abi rahastamiseks.
            
         
               b)
            
            
               Õigusnormide rikkumine — rikutud on asutamislepingu artikli 107 lõiget 1 ja artiklit 296 ning määrust (EÜ) nr 1860/2004 (1), sest komisjon kvalifitseeris riigiabiks veini edendamiseks ja reklaamimiseks antava abi ilma, et ta oleks seejuures analüüsinud, kas kõnealune abi sai piirata turul konkurentsi, ega kontrollinud, kas tegemist võib olla vähese tähtsusega abiga.
            
         
               c)
            
            
               Viga asjaolude hindamisel, sest asuti seisukohale, et edendamiseks kogutav lõiv kui teistes liikmesriikides ja kolmandates riikides veini edendava ja reklaamiva tegevuse rahastamisvahend on diskrimineeriv imporditud toodete suhtes ning rikub asutamislepingu artiklit 110; hea halduse põhimõtte rikkumine, sest selles osas esinevate kahtluste hajutamiseks ei võetud ühtegi täiendava uurimise meedet peale 24. aprilli 2006. aasta teabetaotlust.
            
         
               d)
            
            
               Õigusnormide rikkumine asutamislepingu artikli 108, määruse (EÜ) nr 659/1999 (2) artikli 7 lõike 4 ja proportsionaalsuse ning võrdse kohtlemise põhimõtte kohaldamisel, sest — isegi kui eeldada, et komisjoni poolt otsuses läbi viidud analüüs on õiguspärane (millega hageja ei nõustu) — on otsuse artikli 3 lõikes 2 kehtestatud tingimus 7 vastuolus komisjoni poolt kõnealuse otsuse põhjendustes esitatud analüüsi ja järeldustega.
            
         
               e)
            
            
               Õigusnormide rikkumine, sest otsuse artikli 3 lõikes 2 sätestatud tingimus 9 rikub asutamislepingu artikleid 108 ja 296, määruse nr 659/1999 artikli 6 lõiget 1 ja artikli 7 lõiget 2, proportsionaalsuse ja võrdse kohtlemise põhimõtet ning kaitseõigusi.
            
         
      (1)  Komisjoni 6. oktoobri 2004. aasta määrus, mis käsitleb EÜ asutamislepingu artiklite 87 ja 88 kohaldamist vähese tähtsusega abi suhtes põllumajandus- ja kalandussektoris (ELT L 325, lk 4).
   
      (2)  Nõukogu 22. märtsi 1999. aasta määrus, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339).